62019CO0075_INF
Tiesas (devītā palāta) 2019. gada 6. novembra rīkojums –
BNP Paribas Personal Finance SA Paris Sucursala Bucureşti un Secapital
(lieta C‑75/19) (
1
)
Lūgums sniegt prejudiciālu nolēmumu – Tiesas Reglamenta 99. pants – Direktīva 93/13/EEK – Patērētāju līgumi – Patēriņa kredīts – Piespiedu izpildes procedūra – Piecpadsmit dienu termiņš no piespiedu izpildes procedūras paziņošanas brīža, lai atsauktos uz noteikuma negodīgo raksturu
Patērētāju aizsardzība – Negodīgi noteikumi patērētāju līgumos – Direktīva 93/13/EK – Piespiedu izpildes procedūra – Valsts tiesiskais regulējums, kurā patērētāja tiesību atsaukties uz noteikuma negodīgo raksturu izmantošanai tiesvedībā, kurā patērētājs apstrīd izpildi, ir noteikts ļoti īss termiņš – Nepieļaujamība – Neatbilstība efektivitātes principam – Valsts tiesiskais regulējums, kurā ir noteiktas patērētāja tiesības atsaukties uz noteikuma negodīgo raksturu atsevišķā tiesvedībā no tās, kurā patērētājs apstrīd izpildi – Tiesvedība, kurai nav noteikts termiņš un kura neietekmē piespiedu izpildes procedūru – Ietekmes neesamība
(Padomes Direktīva 93/13)
(skat. 28.–34. punktu un rezolutīvo daļu)
Rezolutīvā daļa
Padomes Direktīva 93/13/EEK (1993. gada 5. aprīlis) par negodīgiem noteikumiem patērētāju līgumos ir jāinterpretē tādējādi, ka tā nepieļauj tādu valsts tiesību normu, saskaņā ar kuru patērētājam, kurš ir noslēdzis aizdevuma līgumu ar kredītiestādi un attiecībā uz kuru šis profesionālis [kredītiestāde] ir uzsācis piespiedu izpildes procedūru, tiek liegts, beidzoties piecpadsmit dienu termiņam, skaitot no pirmā šīs procedūras akta paziņošanas dienas, atsaukties uz negodīgu noteikumu esamību, lai iebilstu pret minēto procedūru, un pat tad, ja šis patērētājs, piemērojot valsts tiesības, var celt tiesā prasību par negodīgu noteikumu konstatēšanu, uz kuru neattiecas nekādi laika ierobežojumi, taču šīs tiesvedības iznākums neietekmē piespiedu izpildes procedūras iznākumu, kuru var uzsākt pret patērētāju, pirms tiek pieņemts lēmums par prasību konstatēt negodīgu noteikumu esamību.
(
1
)	OV C 164, 13.5.2019.